Pogovor:Barvna revolucija

message: Izven poskusov diskreditacije s strani Rusije in njihove propagande (glej zadnji del Revolucija dostojanstva#Vpletenost Rusije) ne najdem nobenega zanesljivega vira, ki bi Revolucijo dostojanstva definiral kot "barvno revolucijo". Vir naveden v tem članku je iz obskurnega medija (članek je drugače prevod iz nekega hrvaškega portala), avtor glede na njegov Linkedin profil nima nekih obsežnih izkušenj na tem področju ali izobrazbe. Npr. citat iz članka "For instance, Euromaidan revolution in Ukraine 2013-14 cost 5 billion USD, which is a much cheaper Western conquest of Ukraine than an eventual military invasion. The fact that the Russo-Ukrainian war followed (which turned into a proxy war between Russia and NATO) is a separate story." je precej neposredno ponavljanje ruske propagande o "posredniški vojni" ter razne teorije zarote o "zahodnem zavojevanju Ukrajine" itd. V članku tudi ponavlja razne teorije zarot, da za vsem stoji CIA, MI6 in rusko propagando o "nacionalistih, ki so prevzeli oblast". Twitter profil avtorja ima za naslovno sliko zastavo "Novorusije" tako da verjetno ni težko uganiti kam pes taco moli. Če ne najdeš zanesljivega vira, ki bi revolucijo dostojanstva definiral kot barvno revolucijo predlagam, da zadevo odstraniš. -- 97E (pogovor) 11:17, 19. februar 2024 (CET)
replies: text: V članku je zapisano, da "nekateri geopolitični komentatorji med barvne revolucije štejejo tudi gibanje Evromajdan in revolucijo dostojanstva v Ukrajini leta 2014". Na podlagi predstavljenih podatkov se lahko se strinjava, da je komentator pristranski vendar mislim, da je tu opredeljevanje do komentatorja ali medija s stališča pristranskosti nepotrebno. Za dokaz izjave o obstoju nekega mnenja povsem dovolj, da se navede nekaj vidnih komentatorjev, ne glede na njihovo ozadje. Tu je bolj kot pristranskost in kredibilnost vira pomembna odmevnost.

text: Ne zdrži pa trditev, da je označba dogajanja okoli Evromajdana prisotna zgolj v kontekstu t.i. ruske propagande. Dogajanje spremljam že dovolj dolgo, da se spomnim, da je bilo to mnenje v času omenjenih dogodkov pogosto. Takole na hitro najdem kolumno Andreja Stoparja iz domačega RTV-ja, ki je leta 2014 povsem mimogrede omeni sledeče "Politika Zahoda in nova barvna revolucija v Ukrajini sta prišli kot nalašč." (https://www.rtvslo.si/kolumne/poletje-absurda-in-brutalne-resnice/345898). lp, Miha 13:05, 19. februar 2024 (CET)
replies: text: :Se strinjam z vidikom, da lahko gre za izjave nekaterih komentatorjev. Ta je sicer precej obskuren in najverjetneje pristranski - če to ostane bi bilo potrebno dodati, da gre večinoma za trditve, ki so kot poskus diskreditacije obširno uporabljene v ruski propagandi (nekaj virov je v linku zgoraj). Glede na to da je dogodek bil že 10 let nazaj bi pričakoval, da bi (če bi šlo za barvno revolucijo) to definirano v kakem resnem članku/knjigi o tem - pa ni. V slovenščini je po mojem iskanju edini vir, kjer je uporabljen ta izraz članek Stoparja, ki si ga linkal - več kot očitno gre za obrobno mnenje. Če prebereš angleško verzijo tega članka lahko najdeš tudi ravno to o čemer govorim - ruska uporaba tega izraza kot poskus diskreditacije (npr. tudi za proteste v Gruziji, Armeniji in Belorusiji) gibanjza katere menijo, da ogrožajo vpliv njihovega imperializma. To bi bilo pametno razširiti v tem članku, da ni preveč enostransko (sedaj je samo ena splošna poved). Najboljše da dodaš revolucijo dostojanstva k tej vsebini, da ne bodo različne tematike razmetane. -- 97E (pogovor) 13:49, 19. februar 2024 (CET)
replies: text: ::Vnos sem razširil po predlogi iz italjanske in nemške Wikipedije in naslovil tudi to kritiko. -- Miha 13:22, 20. februar 2024 (CET)
thread_title:  Revolucija dostojanstva